…And Justice for All (album)

…And Justice for All je štvrtý štúdiový album kapely Metallica, vydaný 25. augusta 1988. Je to prvý album, na ktorom sa objavil nový basgitarista Jason Newsted, ako aj prvý album bez pôvodného basgitaristu Cliffa Burtona, kvôli jeho smrti v septembri 1986. Na obale je vpredu rozbitá a zviazaná socha "Pani Spravodlivosti", s jednou z váh naplnených dolármi a so slovami '…And Justice for All' (Spravodlivosť pre všetkých) po pravej strane. Dodnes sa ho v USA predalo takmer 10 miliónov kusov a celosvetový predaj prekročil 17 a pol miliónovú métu.
Dejiny.
Ako posledný album veľkej trilógie albumov Metallicy, medzi ktoré patria ešte "Ride the Lightning" (1984) a "Master of Puppets" (1986), je toto najväčší hudobný komplex klasických thrash metalových albumov kapely osemdesiatych rokov. Pre veľa fanúšikov a hudobných kritikov je tento album konečný produkt vývoja Metallicy a thrash metalového štýlu. Tak ako na predchádzajúcich albumoch, texty na "…And Justice for All" rozoberajú politiku a sociálne problémy. Textár James Hetfield je viac priamy vo svojich názoroch ako kedykoľvek predtým, ale aj napriek jeho agresívnemu štýlu spevu, texty sa odvolávajú na priamu konfrontáciu alebo na prosby po revolučnej zmene.
V "…And Justice for All" pokračuje vývoj štruktúry skladieb tak charakteristických pre thrash metal. Tak, ako na "Master of Puppets", skladby na tomto albume sú dlhé a majú mnoho rôznych, jedinečných riffov, čiastočne počas stredných častí skladieb. Produkcia tohto albumu predstavuje dôležitý vývoj v histórií metalu pre svojú jedinečnú atmosféru. Ulrichové kopáky „nedunia“, ale namiesto toho „klikajú“ (zvýšením frekvencie a používaním mince). Použila sa novozélandská 50-centová minca prilepená na kopák a keď naň udrie šľapka, tak vznikne „Metallica click“. Rýchlo sa však poškodzuje blana na bubne. Jedna z najznámejších Hetfieldových a Ulrichových kontroverzií je s basgitaristom Jasonom Newstedom a to, že albumu skoro chýba basgitarový zvuk. Štandardné vysvetlenie je to, že Newsted chýbal pri mixovaní albumu (kde mohol vyjadriť svoj názor) a druhá možnosť je jeho „novosť“ v kapele po tragickej smrti Cliffa Burtona v septembri 1986.
Kapela sa vyjadrila pre svoj klubový magazín "SO WHAT!", že by chceli zremixovať celý album lebo bicie a gitary úplne prehlušujú basgitaru. Niektorí ľudia si myslia, že to bolo preto, že Jason Newsted bol nový v kapele a oni ho chceli frustrovať, ale veľa ľudí, medzi nimi aj sám Newsted, sa vyjadrili, že je to kvôli kopírovaniu gitarových liniek basovými.
Album bol nominovaný v roku 1989 na cenu Grammy za najlepšiu Hard Rock/Metalový album ale kontroverzne prehral s albumom "Crest of a Knave" od Jethro Tull.
„One“ bol prvý hudobný videoklip Metallicy a vyvolal kontroverzné reakcie medzi fanúšikmi, ktorí si vážili postoj kapely proti MTV a iným formám komercializácie metalu.
Keď bol album znovu vydaný po Grammy fiasku, na obale bola nálepka na ktorej stálo "Grammy Winners for Best HardRock/HeavyMetal of 1989" (Víťazi Grammy za Hard Rock/Heavy Metal roku 1989) ale slovo víťazi bolo preškrtnuté a nahradené slovom "LOSERS" (Porazení).
Živé vystúpenia.
Štruktúry skladieb na "…And Justice for All" boli také komplexné, že kapela samotná mala nejaké problémy odohrať presne svoje skladby na koncertoch počas Damaged Justice Tour. Kapela prehlásila, že práve tieto ťažkosti boli hlavný dôvod pre relatívne ľahšie štruktúrovanie skladieb na ich nasledujúcom albume "Metallica". Hammett povedal: "Jedného dňa, potom ako sme zahrali 'Justice' a odišli sme z pódia, niekto z nás povedal, 'už nebudeme kurva hrať nikdy tú pesničku'" 
Napriek tomu, skladba „One“ sa rýchlo stala permanentnou súčasťou na koncertoch odkedy bol vydaný album.
„The Frayed Ends of Sanity“ a „To Live is to Die“ sú posledné skladby, ktoré dodnes neboli celé odohraté. Kapela hrala len určité časti počas sól a jamov.
Počas turné 2003 – 2004 Madly in Anger with the World Tour, mnoho skladieb z abumu sa začalo znovu objavovať na koncertoch, dokonca bol aj debut „Dyers Eve“.
Zaujímavosti.
Japonská verzia albumu obsahuje coververziu skladby „The Prince“ od kapely Diamond Head, ktorá sa hudobne nehodila na album a objavila sa neskôr na albume "Garage Inc."